Publication: Magyar Közlöny
Issue: MK-2001-70 (Year: 2001, Number: 70)
Era: 1990-2004
Section: a 111/2001. (VI. 22.) Korm. rendelethez
Paragraph Index: 887

5. Műfaj- és műismeret A filmkultúra kettőssége A kultúrahasadás jelenségének, okainak és következményeinek bemutatása és értékelése. A tömeg- és a magas/artisztikus kultúra fogalmának elhatárolása. A műfaji és a szerzői filmalkotások megkülönböztetése és összehasonlítása: a műfaj, mint cselekménymeghatározó és a stílus, mint kor- vagy alkotói egyéniség jellemző karakterének felismerése, stíluselemzés. Az archetípus fogalmának ismerete, archetípusok felismerése. A tömegfilmek sajátosságai: sztárkultusz, iparszerűség, gazdasági meghatározottság, nézőszám maximalizálás, szórakoztatás, műfajiság, fogyasztói minták, multiplex-terjesztés. A szerzői vagy művészfilmek sajátosságai: a nemzeti magaskultúra hagyományai, értelmiségi kultúra és intellektualizmus, elitközönség, hétköznapiság, a stílus dominanciája, szoros kapcsolat a társművészetekkel. Műfaji jellemzők A legjellemzőbb műfajok — így a dráma, melodráma, burleszk, western, vígjáték, akciófilm, thriller, krimi, horror — közül négy részletező ismertetése egy-egy hozzárendelhető film vázlatos elemzésével, a témaválasztásban, a motívumhasználatban és az elbeszélésmódban megfigyelhető hasonlóságok alapján. Egy szabadon választott tömegfilmes alkotói életmű bemutatása (pl. Chaplin, Ford, Hitchcock, Spielberg). 2001/70. szám Témakörök Követelmények

Source: https://magyarkozlony.hu/hivatalos-lapok/87380b7c51d34548e3e6c61cd28488b742776ff7/dokumentumok/0003f54c69d2fd30158764cbdbc00b6d2976e09d/letoltes